Per a les entitats privades sense finalitat lucre, les despeses generals o indirectes que preveu la base general 6.5 són subvencionables fins al 40% del cost total del projecte i s'han d'acreditar a través dels justificants corresponents segons el compte justificatiu aplicable.
Per a la resta de beneficiaris, només es considera subvencionable fins a un 10% del cost total del projecte, d'acord amb la base general 6.5.
La quantia destinada a cada subvenció no pot superar el 70% del cost subvencionable del projecte.
La valoració del projecte d'activitats s'ha de fer d'acord amb els criteris següents:
a) L'interès de les activitats i els projectes de recerca etnològica duts a terme pel mateix sol·licitant.
Es tenen en compte aspectes com l'abordatge de temes poc treballats en el conjunt del patrimoni etnològic; la proposta de recerca o de dinamització sobre temes clàssics del patrimoni etnològic, però poc treballats entre determinades comunitats o àmbits geogràfics; el treball sobre temes que poden resultar estratègics en un territori o comunitat, o l'impacte esperat entre la comunitat objecte d'estudi (fins a 3 punts):
a.1) Activitats d'interès extraordinari: 3 punts.
a.2) Activitats d'interès alt: 2 punts.
a.3) Activitats d'interès mitjà: 1 punt.
a.4) Activitats d'interès baix o insuficient: 0 punts.
b) L'àmbit territorial de les activitats i/o projectes de recerca, conservació i difusió desplegats, o participats, pel sol·licitant.
Aquesta participació pot ser a través de fórmules com la identificació, la captació, l'assessorament, la coordinació, l'estímul, la potenciació o altres iniciatives singulars (fins a 1 punt).
c) El desenvolupament de recerques entre dues o més entitats integrants de la xarxa territorial que descriu la base 3.1, que comporti l'aprofitament de l'expertesa temàtica i/o el coneixement territorial de cadascuna (fins a 1,25 punts).
c.1) En el mateix projecte de recerca hi col·laboren tres entitats o més de la xarxa: 1,25 punts.
c.2) En el mateix projecte de recerca hi col·laboren dues entitats de la xarxa: 0,75 punts.
c.3) No hi ha cap projecte de recerca conjunt amb una altra entitat de la xarxa: 0 punts.
La coordinació i la participació del sol·licitant en els programes de l'Observatori del Patrimoni Etnològic i Immaterial o en activitats o projectes desenvolupats en comú amb altres entitats de l'Observatori (fins a 3,25 punts) d'acord amb el detall següent i amb caràcter acumulatiu, segons el cas:
d.1) La participació del sol·licitant en els programes de l'Observatori del Patrimoni Etnològic i Immaterial o en activitats o projectes desenvolupats en comú amb altres entitats de l'Observatori (fins a 2,5 punts no acumulatius):
d.1.6) No participa activament en cap programa/activitat/projecte: 0 punts.
d.2) El sol·licitant actua com a coordinador d'algun o alguns programes de l'Observatori del Patrimoni Etnològic i Immaterial: 0,75 punts (acumulatiu amb tots els d.1) segons el cas).
e) El sol·licitant participa en projectes o iniciatives de caràcter etnològic d'altres entitats i grups dedicats al patrimoni etnològic no pertanyents a l'Observatori del Patrimoni Etnològic i Immaterial.
Es valora el fet que les activitats es desenvolupin en coordinació amb altres entitats o institucions (1 punt).
f) Es realitza la difusió en el territori dels serveis, les activitats, les publicacions, etc., a través de webs i xarxes socials pròpies o compartides en el marc de l'Observatori del Patrimoni Etnològic i Immaterial (0,5 punts).
En funció de les sol·licituds admeses i de la dotació màxima de la convocatòria, es pot establir que, per optar als ajuts, sigui suficient obtenir un percentatge de puntuació inferior al que estableix la base general 10.4.
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de concessió al Tauler de la Seu electrònica de la Generalitat de Catalunya.
Les persones proposades tindran 10 dies hàbils a comptar a partir de l'endemà de la publicació de la proposta provisional per presentar el document d'acceptació de la subvenció.
La concessió o denegació es publicarà al Tauler de la Seu electrònica de la Generalitat de Catalunya.
Es podrà fer el seguiment de l'estat de la sol·licitud accedint a l'espai Estat dels vostres tràmits del web del Departament de Cultura.